title: Komisijas Īstenošanas regula (ES) 2015/2206 (2015. gada 30. novembris), ar ko attiecībā uz maksām, kuras maksājamas Kopienas Augu šķirņu birojam, groza Regulu (EK) Nr. 1238/95

text:
               1.12.2015

               LV

               Eiropas Savienības Oficiālais Vēstnesis

               L 314/22

         KOMISIJAS ĪSTENOŠANAS REGULA (ES) 2015/2206
   (2015. gada 30. novembris),
   ar ko attiecībā uz maksām, kuras maksājamas Kopienas Augu šķirņu birojam, groza Regulu (EK) Nr. 1238/95
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1994. gada 27. jūlija Regulu (EK) Nr. 2100/94 par Kopienas augu šķirņu aizsardzību (1) (“pamatregula”) un jo īpaši tās 113. pantu,
   pēc apspriešanās ar Kopienas Augu šķirņu biroja Administratīvo padomi,
   tā kā:

               (1)

               Komisijas Regulas (EK) Nr. 1238/95 (2) 3. panta 2. punkts paredz, ka Kopienas Augu šķirņu biroja (“Birojs”) priekšsēdētājs var atļaut alternatīvus maksu un uzrēķinu maksāšanas veidus, tai skaitā apstiprinātu čeku iesniegšanu vai pārvedumu. Tomēr tiek uzskatīts, ka tiesību īpašniekiem prasība par maksāšanas līdzekli izmantot apstiprinātos čekus ir pārāk apgrūtinoša. Turklāt ir nepieciešams nodrošināt elektroniskos maksājumus.

               (2)

               Regulas (EK) Nr. 1238/95 5. panta 1. punktā ir noteikta prasība personai, kas veic maksu vai uzrēķinu samaksu, norādīt savu vārdu un šāda maksājuma mērķi. Ņemot vērā, ka Birojā var ienākt maksājums, saistībā ar kuru nav iespējams noteikt maksājumu veikušās personas identitāti un atmaksāt to šai personai, būtu lietderīgi, ja Birojs šo naudu ieturētu kā citus ieņēmumus.

               (3)

               Regulas (EK) Nr. 1238/95 7. pantā ir aprakstīti noteikumi attiecībā uz pieteikuma maksas līmeni, kādā tā maksājama Birojam par izskatīšanā esošajiem pieteikumiem uz Kopienas augu šķirņu aizsardzības piešķiršanu. Lai nodrošinātu pieteikumu iedarbīgu, efektīvu un ātru izskatīšanu, ir svarīgi veicināt pieteikumu iesniegšanu elektroniskā formā, izmantojot tiešsaistes veidlapu. Tāpēc būtu lietderīgi maksu par pieteikuma izskatīšanu samazināt, ja pieteikums iesniegts elektroniski.

               (4)

               Regulas (EK) Nr. 1238/95 7. panta 2. punkta formulējums attiecībā uz apakšbiroju un valstu pārstāvniecību iecelšanu un tiem uzticētajiem uzdevumiem ir jāsaskaņo ar pamatregulu.

               (5)

               Regulas (EK) Nr. 1238/95 7. panta 7. punkts regulē pieteikuma maksu atmaksāšanu par pieteikumiem, kuri saskaņā ar pamatregulas 50. pantu ir nederīgi. Pamatojoties uz Biroja gūto pieredzi attiecībā uz maksu, kas saistīta ar nederīgu Kopienas augu šķirņu aizsardzības pieteikumu izskatīšanu, ir lietderīgi samazināt summu, kuru Birojs ietur no pieteikuma maksas.

               (6)

               Regulas (EK) Nr. 1238/95 8. pants attiecas uz maksām par šķirnes tehnisko izskatīšanu. Tāda izskatīšanas rezultātu ziņojuma gadījumā, kas attiecas uz tehnisku izskatīšanu, kuru izskatīšanas birojs, kam tas uzticēts, jau ir veicis pirms dienas, kad iesniegts pieteikums uz Kopienas augu šķirņu aizsardzību, kā minēts 8. panta 5. punktā, ir lietderīgi precizēt, ka maksa būtu jānosaka Biroja priekšsēdētājam pēc apspriešanās ar Biroja Administratīvo padomi.

               (7)

               Regulas (EK) Nr. 1238/95 12. panta 1. punkta c) apakšpunkts paredz, ka Biroja priekšsēdētājam ir jānosaka maksas attiecībā uz Biroja oficiālo izdevumu. Biroja oficiālais izdevums, kas atspoguļo Biroja datubāzu saturu, tiek periodiski publicēts tikai elektroniski un vairs neiznāk drukātā formātā. Šādam izdevumam nav nepieciešami īpaši papildu resursi, tāpēc būtu jāatceļ īpaša maksa par to.

               (8)

               Regulas (EK) Nr. 1238/95 13. pants attiecas uz uzrēķiniem. Pieredze liecina, ka Biroja papildu darbs, kas minēts 13. panta 1. punktā un 2. punkta b) apakšpunktā, saistībā ar šķirņu nosaukumu sākotnējo neatbilstību noteiktajām prasībām vai ar grozījumiem, kuri jāveic, kad pastāv kādas trešās personas iepriekšējas konfliktējošas tiesības, ir ierasta prakse, un tam nav nepieciešams vairāk resursu. Tāpēc uzrēķini par šo papildu darbu nav pamatoti.

               (9)

               Regulas 13. panta 2. punkta a) apakšpunkts paredz, ka Birojs kopā ar gada maksu var iekasēt uzrēķinu, ja attiecīgais tiesību īpašnieks gada maksu nav nomaksājis. Šādos gadījumos Birojs var ierosināt procedūru aizsardzības anulēšanai. Pieredze liecina, ka Birojs uzrēķinu par gada maksas nenomaksāšanu neiekasē, tāpēc šis noteikums būtu jāsvītro.

               (10)

               Komisijas Regula (EK) No 874/2009 (3) nav pārņēmusi Komisijas Regulas (EK) Nr. 1239/95 (4) 93. panta 3. punktu un 94. pantu. Tāpēc Regulas (EK) Nr. 1238/95 14. panta 3. un 4. punkts, kurā minēti šie noteikumi, būtu jāsvītro.

               (11)

               Tāpēc Regula (EK) Nr. 1238/95 būtu attiecīgi jāgroza.

               (12)

               Būtu lietderīgi ierosinātos grozījumus piemērot no 2016. gada 1. janvāra, pielāgojoties Biroja budžeta jaunā finanšu gada sākumam.

               (13)

               Šajā regulā paredzētie pasākumi ir saskaņā ar Augu šķirņu aizsardzības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 1238/95 groza šādi:

               a)

               regulas 3. panta 2. punktu groza šādi:

                           i)

                           punkta a) apakšpunktu aizstāj ar šādu:

                                       “a)

                                       tādu čeku iesniegšana vai pārvedums, kuri ir euro maksājami Birojam;”

                           ii)

                           punkta d) apakšpunktu aizstāj ar šādu:

                                       “d)

                                       elektronisks maksājums ar norēķinu karti vai tiešo debetu.”;

               b)

               regulas 5. pantam pievieno šādu 3. punktu:
               “3.   Ja pēc sazināšanās ar attiecīgo banku nav iespējams apstiprināt maksājumu veikušās personas identitāti un atmaksāt šo summu kādai konkrētai personai, summu uzskata par citiem ieņēmumiem termiņos, kas noteikti pamatregulas 112. pantā minētajos un Biroja Administratīvās padomes pieņemtajos Biroja iekšējos finanšu noteikumos.”;

               c)

               regulas 7. pantu groza šādi:

                           i)

                           panta 1. un 2. punktu aizstāj ar šādu:
                           “1.   Kopienas augu šķirņu aizsardzības pieteikuma iesniedzējs (“pieteikuma iesniedzējs”) par pieteikuma izskatīšanu maksā EUR 450, ja pieteikums iesniegts elektroniski, izmantojot tiešsaistes veidlapu, kas sagatavota Biroja tiešsaistes pieteikumu sistēmā.
                           Pieteikuma iesniedzējs par pieteikuma izskatīšanu maksā EUR 650, ja pieteikums iesniegts, neizmantojot Biroja tiešsaistes pieteikumu sistēmu.
                           2.   Pieteikuma iesniedzējs saskaņā ar šīs regulas 3. pantu veic vajadzīgās darbības, lai pieteikuma maksu samaksātu līdz dienai vai dienā, kad pieteikumu iesniedz tieši Birojā vai kādā no izveidotajiem apakšbirojiem vai attiecīgo valstu pārstāvniecībām, kurām tas uzticēts, atbilstīgi pamatregulas 30. panta 4. punktam.”;

                           ii)

                           panta 7. punktu aizstāj ar šādu:
                           “7.   Ja pieteikuma maksa ir saņemta, bet pieteikums saskaņā ar pamatregulas 50. pantu ir nederīgs, Birojs ietur EUR 150 no pieteikuma maksas, bet atlikumu atmaksā, kad pieteikuma iesniedzējam paziņo par pieteikumā konstatētajiem trūkumiem.”;

               d)

               regulas 8. panta 5. punktam pievieno šādu teikumu:
               “Minētās maksas summu nosaka Biroja priekšsēdētājs pēc apspriešanās ar Administratīvo padomi, un to publicē Biroja oficiālajā izdevumā.”;

               e)

               regulas 12. panta 1. punkta c) apakšpunktu svītro;

               f)

               regulas 13. pantu svītro;

               g)

               regulas 14. panta 3. un 4. punktu svītro.

         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 30. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 227, 1.9.1994., 1. lpp.

      (2)  Komisijas 1995. gada 31. maija Regula (EK) Nr. 1238/95, ar ko nosaka īstenošanas noteikumus Padomes Regulas (EK) Nr. 2100/94 piemērošanai attiecībā uz maksām, kuras maksājamas Kopienas Augu šķirņu birojam (OV L 121, 1.6.1995., 31. lpp.).

      (3)  Komisijas 2009. gada 17. septembra Regula (EK) Nr. 874/2009 par noteikumiem, kas jāievēro, piemērojot Padomes Regulu (EK) Nr. 2100/94 attiecībā uz lietu izskatīšanas procesiem Kopienas Augu šķirņu birojā (OV L 251, 24.9.2009., 3. lpp.).

      (4)  Komisijas 1995. gada 31. maija Regula (EK) Nr. 1239/95 par noteikumiem, kas jāievēro, piemērojot Padomes Regulu (EK) Nr. 2100/94 attiecībā uz lietu izskatīšanas procesiem Kopienas Augu šķirņu birojā (OV L 121, 1.6.1995., 37. lpp.).


title: Komisijas Īstenošanas regula (ES) Nr. 1150/2013 ( 2013. gada 14. novembris ), ar ko groza Īstenošanas regulu (ES) Nr. 540/2011 attiecībā uz darbīgās vielas rapšu sēklu eļļas apstiprināšanas nosacījumiem  Dokuments attiecas uz EEZ

text:
               15.11.2013

               LV

               Eiropas Savienības Oficiālais Vēstnesis

               L 305/13

         KOMISIJAS ĪSTENOŠANAS REGULA (ES) Nr. 1150/2013
   (2013. gada 14. novembris),
   ar ko groza Īstenošanas regulu (ES) Nr. 540/2011 attiecībā uz darbīgās vielas rapšu sēklu eļļas apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punkta c) apakšpunktu un 78. panta 2. punktu,
   tā kā:

               (1)

               Darbīgā viela rapšu sēklu eļļa tika iekļauta Padomes Direktīvas 91/414/EEK (2) I pielikumā ar Komisijas Direktīvu 2008/127/EK (3) saskaņā ar Komisijas Regulas (EK) Nr. 2229/2004 (4) 24.b pantā paredzēto procedūru. Kopš Direktīva 91/414/EEK ir aizstāta ar Regulu (EK) Nr. 1107/2009, uzskata, ka šī viela ir apstiprināta atbilstoši minētajai regulai un iekļauta Komisijas Īstenošanas regulas (ES) Nr. 540/2011 (5) pielikuma A daļā.

               (2)

               Saskaņā ar Regulas (EK) Nr. 2229/2004 25.a pantu Eiropas Pārtikas nekaitīguma iestāde (turpmāk “Iestāde”) 2012. gada 18. decembrī sniedza Komisijai savu viedokli attiecībā uz pārskata ziņojuma projektu par rapšu sēklu eļļu (6). Iestāde savu viedokli par rapšu sēklu eļļu darīja zināmu ziņotājam. Komisija aicināja ziņotāju iesniegt komentārus attiecībā uz pārskata ziņojuma projektu par rapšu sēklu eļļu. Dalībvalstis un Komisija pārskata ziņojuma projektu un Iestādes viedokli izskatīja Pārtikas aprites un dzīvnieku veselības pastāvīgajā komitejā, un 2013. gada 3. oktobrī tie tika pabeigti kā Komisijas pārskata ziņojums par rapšu sēklu eļļu.

               (3)

               Ir apstiprināts, ka darbīgā viela rapšu sēklu eļļa ir uzskatāma par apstiprinātu saskaņā ar Regulu (EK) Nr. 1107/2009.

               (4)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, ir jāgroza rapšu sēklu eļļas apstiprināšanas nosacījumi attiecībā uz toksikoloģiski būtiskā piemaisījuma erukskābes maksimālo daudzumu.

               (5)

               Tāpēc attiecīgi būtu jāgroza Īstenošanas regulas (ES) Nr. 540/2011 pielikums.

               (6)

               Būtu jānodrošina, lai dalībvalstīm būtu laiks grozīt vai atsaukt atļaujas augu aizsardzības līdzekļiem, kas satur rapšu sēklu eļļu.

               (7)

               Pirms šīs regulas stāšanās spēkā būtu jāatvēl atbilstīgs laikposms, lai dalībvalstis, ziņotāji un rapšu sēklu eļļu saturošu augu aizsardzības līdzekļu atļauju turētāji varētu izpildīt prasības, kas izriet no apstiprināšanas nosacījumu grozījumiem.

               (8)

               Ja dalībvalstis attiecībā uz rapšu sēklu eļļu saturošiem augu aizsardzības līdzekļiem nosaka pagarinājuma periodu saskaņā ar Regulas (EK) Nr. 1107/2009 46. pantu, šim periodam būtu jābeidzas ne vēlāk kā astoņpadsmit mēnešus pēc šīs regulas stāšanās spēkā.

               (9)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 grozīšana
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Pārejas pasākumi
   Dalībvalstis saskaņā ar Regulu (EK) Nr. 1107/2009 vajadzības gadījumā vēlākais līdz 2014. gada 30. septembrim groza vai atsauc spēkā esošās atļaujas augu aizsardzības līdzekļiem, kas satur darbīgo vielu rapšu sēklu eļļu.
   3. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk kā 2015. gada 30. septembrī.
   4. pants
   Stāšanās spēkā
   Šī regula stājas spēkā 2014. gada 1. aprīlī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 14. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2008. gada 18. decembra Direktīva 2008/127/EK, ar ko groza Padomes Direktīvu 91/414/EEK, lai tajā iekļautu vairākas darbīgās vielas (OV L 344, 20.12.2008., 89. lpp.).

      (4)  Komisijas 2004. gada 3. decembra Regula (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (OV L 379, 24.12.2004., 13. lpp.).

      (5)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (6)  Eiropas Pārtikas nekaitīguma iestāde; “Conclusion on the peer review of the pesticide risk assessment of the active substance plant oil/rape seed oil”. EFSA Journal (2013); 11(1):3058. [45. lpp.] doi:10.2903/j.efsa.2013.3058. Pieejams internetā: www.efsa.europa.eu/efsajournal

      PIELIKUMS
      Īstenošanas regulas (ES) Nr. 540/2011 pielikuma A daļā 242. rindu par darbīgo vielu rapšu sēklu eļļu aizstāj ar šādu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “242

                     Augu eļļas/rapšu sēklu eļļa

                        CAS Nr. 8002-13-9

                        CIPAC Nr. nav piešķirts

                     Rapšu sēklu eļļa

                     Rapšu sēklu eļļa ir sarežģīts taukskābju maisījums
                     Būtiski piemaisījumi: erukskābe ne vairāk kā 2 %

                     2009. gada 1. septembris

                     2019. gada 31. augusts

                     A   DAĻA
                     Var atļaut izmantot tikai kā insekticīdu un akaricīdu.
                     B   DAĻA
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par rapšu sēklu eļļu (SANCO/2623/2008) un jo īpaši tā I un II papildinājumu, ko 2013. gada 3. oktobrī pabeidza Pārtikas aprites un dzīvnieku veselības pastāvīgā komiteja.
                     Izmantošanas nosacījumos vajadzības gadījumā ietver riska mazināšanas pasākumus.”


title: Komisijas Īstenošanas regula (ES) Nr. 837/2012 ( 2012. gada 18. septembris ) par atļauju izmantot no Aspergillus oryzae (DSM 22594) iegūtu 6-fitāzi (EC 3.1.3.26) kā barības piedevu mājputniem, atšķirtiem sivēniem, nobarojamām cūkām un sivēnmātēm (atļaujas turētājs ir DSM Nutritional Products )  Dokuments attiecas uz EEZ

text:
               19.9.2012

               LV

               Eiropas Savienības Oficiālais Vēstnesis

               L 252/7

         KOMISIJAS ĪSTENOŠANAS REGULA (ES) Nr. 837/2012
   (2012. gada 18. septembris)
   par atļauju izmantot no Aspergillus oryzae (DSM 22594) iegūtu 6-fitāzi (EC 3.1.3.26) kā barības piedevu mājputniem, atšķirtiem sivēniem, nobarojamām cūkām un sivēnmātēm (atļaujas turētājs ir DSM Nutritional Products)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 ir noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju izmantot no Aspergillus oryzae (DSM 22594) iegūtu 6-fitāzi (EC 3.1.3.26). Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Pieteikums attiecas uz atļauju izmantot no Aspergillus oryzae (DSM 22594) iegūtu 6-fitāzi (EC 3.1.3.26) kā barības piedevu mājputniem, atšķirtiem sivēniem, nobarojamām cūkām un sivēnmātēm, kura jāklasificē barības piedevu kategorijā “zootehniskās piedevas”.

               (4)

               Eiropas Pārtikas nekaitīguma iestāde (“iestāde”) 2011. gada 14. decembra atzinumā (2) secināja, ka ieteiktajos lietošanas apstākļos no Aspergillus oryzae DSM 22594 iegūtai 6-fitāzei (EC 3.1.3.26) nav nelabvēlīgas ietekmes uz dzīvnieku veselību, cilvēku veselību vai vidi un ka, izmantojot minēto preparātu, iespējams uzlabot fosfora sagremojamību visām mērķsugām. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Iestāde pārbaudīja arī ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.

               (5)

               No Aspergillus oryzae (DSM 22594) iegūtās 6-fitāzes (EC 3.1.3.26) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot atbilstīgi šīs regulas pielikumam.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 18. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  EFSA Journal 2012; 10(1):2527.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas beigu termiņš

                  Kompleksās barības ar 12 % mitrumu aktivitātes vienības/kg

                     Zootehnisko piedevu kategorija. Funkcionālā grupa: gremošanas veicinātāji

                  4a18

                     DSM Nutritional Products

                  6-fitāze (EC 3.1.3.26)

                                 Piedevas sastāvs

                              No Aspergillus oryzae (DSM 22594) iegūts 6-fitāzes (EC 3.1.3.26) preparāts ar minimālo aktivitāti:

                                          50 000 (1)
                                             FYT/g cietā veidā;

                                          20 000FYT/g šķidrā veidā

                                 Aktīvās vielas raksturojums

                              No Aspergillus oryzae (DSM 22594) iegūta 6-fitāze (EC 3.1.3.26)

                                 Analīzes metode
                                  (2)

                              Kolorimetriskā metode, ar ko mēra neorganisko fosfātu, ko no fitāta atbrīvo 6-fitāze (ISO 30024:2009)

                  Mājputni
                  Nobarojamās cūkas
                  Sivēni (atšķirti)

                  —

                  500FYT

                  —

                              1.

                              Piedevas un premiksa lietošanas noteikumos norāda uzglabāšanas temperatūru, uzglabāšanas laiku un noturību pret granulēšanos.

                              2.

                              Kompleksās barības ieteicamā deva uz 1 kg:

                                          —

                                          mājputni, sivēni (atšķirti) un nobarojamās cūkas: 500–4 000FYT,

                                          —

                                          sivēnmātes: 1 000-4 000FYT.

                              3.

                              Lietošanai barībā, kurā ar fitīnu saistītā fosfora saturs ir augstāks par 0,23 %.

                              4.

                              Drošības apsvērumi: darba laikā jālieto elpceļu aizsarglīdzekļi, aizsargbrilles un cimdi.

                              5.

                              Paredzēts lietot atšķirtiem sivēniem, kuru svars nepārsniedz 35 kg.

                  2022. gada 9. oktobris

                  Sivēnmātes

                  1 000FYT

         (1)  Viens FYT ir fermenta daudzums, kas minūtē no fosfāta fitāta atbrīvo 1 mikromolu neorganiska fosfāta, ja reakcijas nosacījumi ir šādi: 5,0 mM fitāta koncentrāts, pH ir 5,5 un temperatūra ir 37 °C.

         (2)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.


title: Komisijas Īstenošanas regula (ES) 2015/2378 (2015. gada 15. decembris), ar ko nosaka sīki izstrādātu kārtību, kā īstenot atsevišķus noteikumus Padomes Direktīvā 2011/16/ES par administratīvu sadarbību nodokļu jomā, un atceļ Īstenošanas regulu (ES) Nr. 1156/2012

text:
               18.12.2015

               LV

               Eiropas Savienības Oficiālais Vēstnesis

               L 332/19

         KOMISIJAS ĪSTENOŠANAS REGULA (ES) 2015/2378
   (2015. gada 15. decembris),
   ar ko nosaka sīki izstrādātu kārtību, kā īstenot atsevišķus noteikumus Padomes Direktīvā 2011/16/ES par administratīvu sadarbību nodokļu jomā, un atceļ Īstenošanas regulu (ES) Nr. 1156/2012
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2011. gada 15. februāra Direktīvu 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK (1) un jo īpaši tās 20. panta 1., 3. un 4. punktu un 21. panta 1. punktu,
   tā kā:

               (1)

               Padomes Direktīvu 77/799/EK (2) aizstāja ar Direktīvu 2011/16/ES. Lai uzlabotu pārrobežu informācijas apmaiņas efektivitāti un lietderīgumu, tika veikti vairāki svarīgi pielāgojumi noteikumos par administratīvo sadarbību nodokļu jomā, īpaši attiecībā uz informācijas apmaiņu starp dalībvalstīm.

               (2)

               Ar Padomes Direktīvu 2014/107/ES (3) grozīja Direktīvu 2011/16/ES, ieviešot finanšu konta informācijas obligāto automātisko apmaiņu un ziņojumu sniegšanas un pienācīgas pārbaudes noteikumu saistīto kopumu.

               (3)

               Lai nodrošinātu jaunā tiesiskā regulējuma darbību, Direktīva 2011/16/ES paredz konkrētus noteikumus par standarta veidlapām un elektroniskajiem formātiem un tādus praktiskus pasākumus informācijas apmaiņai starp dalībvalstīm, kas pieņemami ar īstenošanas aktiem. Komisijas Īstenošanas regula (ES) Nr. 1156/2012 (4) paredz sīki izstrādātu kārtību attiecībā uz standarta veidlapām un elektroniskajiem formātiem, kas izmantojami saistībā ar Direktīvu 2011/16/ES.

               (4)

               Ņemot vērā izmaiņas, kas veicamas Direktīvas 2011/16/ES īstenošanas nolūkā, un lai atvieglotu īstenošanas akta lasāmību, ir lietderīgi atcelt Īstenošanas Regulu (ES) Nr. 1156/2012 un paredzēt jaunus konsolidētus noteikumus.

               (5)

               Lai veicinātu informācijas apmaiņu, Direktīva 2011/16/ES nosaka, ka šāda informācijas apmaiņa saskaņā ar minēto direktīvu notiek, izmantojot standarta veidlapas, izņemot obligāto automātisko informācijas apmaiņu.

               (6)

               Izmantojamajās standarta veidlapās jāietver vairāki lauki, kas ir pietiekami daudzveidīgi, lai dalībvalstis varētu viegli risināt visus attiecīgos gadījumus, izmantojot katram konkrētam gadījumam atbilstošus laukus.

               (7)

               Attiecībā uz obligāto automātisko informācijas apmaiņu Direktīva 2011/16/ES nosaka, ka Komisija pieņem praktiskos pasākumus un elektronisko formātu. Lai nodrošinātu informācijas, ar ko apmainās, atbilstību un izmantojamību un attiecīgās apmaiņas efektivitāti, šajā sakarā būtu jāparedz sīki izstrādāti noteikumi.

               (8)

               Tas, ka uz obligāto automātisko informācijas apmaiņu par piecām ienākumu un kapitāla kategorijām saskaņā ar Direktīvas 2011/16/ES 8. panta 1. punktu attiecas nosacījums par informācijas pieejamību, pamato to, ka attiecīgo elektronisko formātu neprecizē sīkāk par tādu elementu kopējās struktūras un klašu līmeni, kas veido šo elektronisko formātu, savukārt uz detalizētiem elementiem, ar kuriem apmainās katrā no minētajām klasēm, attiecas nosacījums par šādas informācijas pieejamību katrā dalībvalstī.

               (9)

               Ņemot vērā to, ka informācija, ar ko apmainās saskaņā ar Direktīvas 2011/16/ES 8. panta 3.a punktu, ir jāvāc finanšu iestādēm, kas sniedz ziņojumus, ievērojot piemērojamos ziņojumu sniegšanas un pienācīgas pārbaudes noteikumus, kas izklāstīti Direktīvas 2011/16/ES I un II pielikumā, un ka tādēļ uz šo informāciju neattiecas nosacījums par informācijas pieejamību, izmantojamais elektroniskais formāts tieši pretēji būtu jāpaplašina, tajā iekļaujot sīkāko detalizācijas līmeni un iekļaujot visus elementus kopā ar to attiecīgajiem atribūtiem, ja tādi ir.

               (10)

               Saskaņā ar Direktīvu 2011/16/ES informācija pēc iespējas būtu jāsniedz, izmantojot elektroniskos līdzekļus, proti, Kopējo sakaru tīklu (Common Communication Network jeb “CCN”). Vajadzības gadījumā būtu jānorāda praktiskie pasākumi saistībā ar paziņošanu. Sīki izstrādāti noteikumi būtu jāpiemēro tādu ziņojumu, pārskatu un citu dokumentu paziņošanai, kuros neietilpst pati informācija, ar ko apmainās, bet kuri to papildina, un, paziņošanai notiekot ārpus CCN tīkla un neskarot citus divpusējus pasākumus, par kuriem panākta vienošanās, informācijas, ar ko apmainās, paziņošanai un identificēšanai.

               (11)

               Normatīvie un administratīvie akti dalībvalstīs, kuri nepieciešami, lai izpildītu Direktīvas 2011/16/ES 8. panta 3.a punktu par finanšu konta informācijas obligāto automātisko apmaiņu, ir piemērojami no 2016. gada 1. janvāra. Tāpēc šī regula būtu jāpiemēro no tās pašas dienas.

               (12)

               Šajā regulā paredzētie pasākumi ir saskaņā ar atzinumu, ko sniegusi Administratīvās sadarbības komiteja nodokļu jautājumos,

         IR PIEŅĒMUSI ŠO REGULU.
   1. pants
   Standarta veidlapas informācijas apmaiņai pēc pieprasījuma, spontānai informācijas apmaiņai, paziņojumiem un atsauksmēm
   1.   Attiecībā uz izmantojamām veidlapām “lauks” ir tāda vieta veidlapā, kur var reģistrēt informāciju, ar ko apmainās saskaņā ar Direktīvu 2011/16/ES.
   2.   Veidlapa, kas izmantojama informācijas un administratīvo procedūru pieprasījumiem saskaņā ar Direktīvas 2011/16/ES 5. pantu un atbildēm uz tiem, apstiprinājumiem, situāciju skaidrojošas papildu informācijas pieprasījumiem, paziņojumiem par nespēju vai atteikumu sniegt informāciju saskaņā ar šīs direktīvas 7. pantu, atbilst šīs regulas I pielikumam.
   3.   Veidlapa, kas izmantojama spontānai informācijas apmaiņai un tās saņemšanas apstiprinājumam saskaņā ar Direktīvas 2011/16/ES 9. un 10. pantu, atbilst šīs regulas II pielikumam.
   4.   Veidlapa, kas izmantojama administratīvā paziņojuma pieprasījumiem saskaņā ar Direktīvas 2011/16/ES 13. panta 1. un 2. punktu un atbildēm uz tiem saskaņā ar minētās direktīvas 13. panta 3. punktu, atbilst šīs regulas III pielikumam.
   5.   Veidlapa, kas izmantojama atsauksmēm saskaņā ar Direktīvas 2011/16/ES 14. panta 1. punktu, atbilst šīs regulas IV pielikumam.
   2. pants
   Elektroniskie formāti, kas izmantojami obligātajai automātiskajai informācijas apmaiņai
   1.   Elektroniskais formāts, kas izmantojams obligātajai automātiskajai informācijas apmaiņai saskaņā ar Direktīvas 2011/16/ES 8. panta 1. punktu, atbilst šīs regulas V pielikumam.
   2.   Elektroniskais formāts, kas izmantojams obligātajai automātiskajai informācijas apmaiņai saskaņā ar Direktīvas 2011/16/ES 8. panta 3.a punktu, atbilst šīs regulas VI pielikumam.
   3. pants
   Praktiskie pasākumi attiecībā uz CCN tīkla izmantošanu
   1.   Ziņojumi, pārskati un citi dokumenti, kuri minēti informācijā, kas paziņota saskaņā ar Direktīvu 2011/16/ES, var tikt nosūtīti, izmantojot tādus paziņošanas līdzekļus, kas nav CCN tīkls.
   2.   Ja ar Direktīvā 2011/16/ES minēto informāciju neapmainās, izmantojot elektroniskus līdzekļus, proti, CCN tīklu, un, ja vien nav panāktā divpusēja vienošanās, informāciju sniedz, pavadvēstulē aprakstot paziņoto informāciju, un šo vēstuli pienācīgi paraksta kompetentā iestāde, kura paziņo šo informāciju.
   4. pants
   Atcelšana
   Īstenošanas regulu (ES) Nr. 1156/2012 atceļ no 2016. gada 1. janvāra.
   Atsauces uz atcelto īstenošanas regulu uzskata par atsaucēm uz šo regulu.
   5. pants
   Stāšanās spēkā un piemērošana
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 15. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 64, 11.3.2011., 1. lpp.

      (2)  Padomes 1977. gada 19. decembra Direktīva 77/799/EK par dalībvalstu kompetentu iestāžu savstarpēju palīdzību tiešo un netiešo nodokļu jomā (OV L 336, 27.12.1977., 15. lpp.).

      (3)  Padomes 2014. gada 9. decembra Direktīva 2014/107/ES, ar ko groza Direktīvu 2011/16/ES attiecībā uz obligāto automātisko informācijas apmaiņu nodokļu jomā (OV L 359, 16.12.2014., 1. lpp.).

      (4)  Komisijas 2012. gada 6. decembra Īstenošanas regula (ES) Nr. 1156/2012, ar ko nosaka sīki izstrādātu kārtību, kā īstenot atsevišķus noteikumus Padomes Direktīvā 2011/16/ES par administratīvu sadarbību nodokļu jomā (OV L 335, 7.12.2012., 42. lpp.).

      I PIELIKUMS

         Veidlapa, kas minēta 1. panta 2. punktā

      Veidlapas, ko izmanto informācijas un administratīvo procedūru pieprasījumiem saskaņā ar Direktīvas 2011/16/ES 5. pantu un atbildēm, apliecinājumiem, situāciju skaidrojošas papildu informācijas pieprasījumiem, paziņošanai par nespēju vai atteikumu atbildēt saskaņā ar Direktīvas 2011/16/ES 7. pantu, ietver šādus laukus (1):

                  —

                  juridiskais pamats,

                  —

                  atsauces numurs,

                  —

                  datums,

                  —

                  pieprasījuma iesniedzējas un pieprasījuma saņēmējas iestādes nosaukums,

                  —

                  personas identitāte, uz kuru attiecas pārbaude vai izmeklēšana,

                  —

                  vispārīgs lietas apraksts un, ja vajadzīgs, īpaša situāciju skaidrojoša informācija, kas ļauj novērtēt paredzamo pieprasītās informācijas svarīgumu pārvaldībai un dalībvalstu iekšējo tiesību aktu īstenošanai, attiecībā uz Direktīvas 2011/16/ES 2. pantā minētajiem nodokļiem,

                  —

                  nodokļu nolūks, kuram informācija nepieciešama,

                  —

                  izmeklēšanas periods,

                  —

                  visu to personu vārdi/nosaukumi un adreses, par kurām tiek uzskatīts, ka to rīcībā ir pieprasītā informācija,

                  —

                  atbilstība juridiskajai prasībai, kas noteikta ar Direktīvas 2011/16/ES 16. panta 1. punktu,

                  —

                  atbilstība juridiskajai prasībai, kas noteikta ar Direktīvas 2011/16/ES 17. panta 1. punktu,

                  —

                  pamatots pieprasījums uzsākt īpašu administratīvo procedūru un atteikuma iemesli uzsākt pieprasīto īpašo administratīvo procedūru,

                  —

                  informācijas pieprasījuma saņemšanas apstiprinājums,

                  —

                  situāciju skaidrojošas papildu informācijas pieprasījums,

                  —

                  nespējas vai atteikuma sniegt informāciju iemesli,

                  —

                  iemesli, kāpēc nevar atbildēt attiecīgā termiņā, un diena, līdz kurai saņēmēja iestāde varētu sniegt atbildi.

         (1)  Tomēr katrā konkrētā gadījumā izmantotajā veidlapā parādās tikai tie lauki, kas ir faktiski aizpildīti.

      II PIELIKUMS

         Veidlapa, kas minēta 1. panta 3. punktā

      Veidlapas, ko izmanto spontānai informācijas apmaiņai un tās saņemšanas apstiprinājumam saskaņā ar Direktīvas 2011/16/ES attiecīgi 9. un 10. pantu, ietver šādus laukus (1):

                  —

                  juridiskais pamats,

                  —

                  atsauces numurs,

                  —

                  datums,

                  —

                  pieprasījuma iesniedzējas un pieprasījuma saņēmējas iestādes nosaukums,

                  —

                  personas identitāte, uz kuru attiecas spontāna informācijas apmaiņa,

                  —

                  laikposms, kuru aptver spontāna informācijas apmaiņa,

                  —

                  atbilstība juridiskajai prasībai, kas noteikta ar Direktīvas 2011/16/ES 16. panta 1. punktu,

                  —

                  spontānas informācijas saņemšanas apstiprinājums.

         (1)  Tomēr katrā konkrētā gadījumā izmantotajā veidlapā parādās tikai tie lauki, kas ir faktiski aizpildīti.

      III PIELIKUMS

         Veidlapa, kas minēta 1. panta 4. punktā

      Veidlapas, ko izmanto paziņojuma pieprasījumiem saskaņā ar Direktīvas 2011/16/ES 13. panta 1. punktu un 13. panta 2. punktu un atbildēm uz tiem saskaņā ar minētās direktīvas 13. panta 3. punktu, ietver šādus laukus (1):

                  —

                  juridiskais pamats,

                  —

                  atsauces numurs,

                  —

                  datums,

                  —

                  pieprasījuma iesniedzējas un pieprasījuma saņēmējas iestādes nosaukums,

                  —

                  instrumenta vai lēmuma adresāta nosaukums un adrese,

                  —

                  cita informācija, kas varētu atvieglot adresāta identificēšanu,

                  —

                  instrumenta vai lēmuma priekšmets,

                  —

                  pieprasījuma saņēmējas iestādes atbilde saskaņā ar Direktīvas 2011/16/ES 13. panta 3. punktu, norādot datumu, kad instruments vai lēmums paziņots adresātam.

         (1)  Tomēr katrā konkrētā gadījumā izmantotajā veidlapā parādās tikai tie lauki, kas ir faktiski aizpildīti.

      IV PIELIKUMS

         Veidlapa, kas minēta 1. panta 5. punktā

      Veidlapas, ko izmanto atsauksmēm saskaņā ar Direktīvas 2011/16/ES 14. panta 1. punktu, ietver šādus laukus (1):

                  —

                  atsauces numurs,

                  —

                  datums,

                  —

                  kompetentās iestādes, kas sniedz atsauksmes, nosaukums,

                  —

                  vispārējas atsauksmes par sniegto informāciju,

                  —

                  rezultāti, kas tieši saistīti ar sniegto informāciju.

         (1)  Tomēr katrā konkrētā gadījumā izmantotajā veidlapā parādās tikai tie lauki, kas ir faktiski aizpildīti.

      V PIELIKUMS

         Elektroniskais formāts, kas minēts 2. panta 1. punktā

      Obligātās automātiskās informācijas apmaiņā saskaņā ar Direktīvas 2011/16/ES 8. panta 1. punktu elektroniskajiem formātiem ir šāda kokveida struktūra un šādas elementu klases (1):

                  a)

                  Vispārējā ziņojumā ir ietverti:

                  b)

                  Lai sniegtu informāciju par ienākumiem no nodarbinātības vai direktora atalgojuma, pamattekstā ir ietverti:

                  c)

                  Lai sniegtu informāciju par pensijām, pamattekstā ir ietverti:

                  d)

                  Lai sniegtu informāciju par dzīvības apdrošināšanas produktiem, pamattekstā ir ietverti:

                  e)

                  Lai sniegtu informāciju par īpašumtiesībām un ienākumiem no nekustamā īpašuma, pamattekstā ir ietverti:

                  f)

                  Lai sniegtu informāciju par konkrētām kategorijām, pamattekstā ir ietverti:

                  g)

                  Lai apstiprinātu, ka saņemta informācija par konkrētu kategoriju, pamattekstā ir ietverti:

         (1)  Tomēr katrā konkrētajā gadījumā izmantotajā elektroniskajā formātā parādās tikai tās elementu klases, kas minētajā gadījumā ir faktiski pieejamas un piemērojamas.

      VI PIELIKUMS

         Elektroniskais formāts, kas minēts 2. panta 2. punktā

      Obligātās automātiskās informācijas apmaiņā saskaņā ar Direktīvas 2011/16/ES 8. panta 3.a punktu elektroniskajam formātam ir šāda kokveida struktūra un šādi elementi un atribūti (1):

                  a)

                  Vispārējā ziņojumā ir ietverti:

                  b)

                  As regards the types common to FATCA and CRS used in the message under point (a) above:

                  c)

                  As regards the common OECD types used in the message under point (a) above:

         (1)  Neraugoties uz to, ka ir jāievēro Direktīvas 2011/16/ES I un II pielikumā iekļautie ziņojumu sniegšanas un pienācīgas pārbaudes noteikumi, katrā konkrētajā gadījumā izmantotajā elektroniskajā formātā parādās tikai tie elementi un atribūti, kas minētajā gadījumā ir faktiski piemērojami.


title: Komisijas Īstenošanas regula (ES) 2016/1963 (2016. gada 9. novembris), ar ko attiecībā uz standarta veidlapām un valodu lietojuma kārtību, kas izmantojama saistībā ar Padomes Direktīvām (ES) 2015/2376 un (ES) 2016/881, groza Īstenošanas regulu (ES) 2015/2378

text:
               10.11.2016

               LV

               Eiropas Savienības Oficiālais Vēstnesis

               L 303/4

         KOMISIJAS ĪSTENOŠANAS REGULA (ES) 2016/1963
   (2016. gada 9. novembris),
   ar ko attiecībā uz standarta veidlapām un valodu lietojuma kārtību, kas izmantojama saistībā ar Padomes Direktīvām (ES) 2015/2376 un (ES) 2016/881, groza Īstenošanas regulu (ES) 2015/2378
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2011. gada 15. februāra Direktīvu 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK (1) un jo īpaši tās 20. panta 5. un 6. punktu,
   tā kā:

               (1)

               Direktīvas 2011/16/ES 8.a pantā ir paredzēta obligāta automātiska informācijas apmaiņa par iepriekšējiem pārrobežu nolēmumiem un iepriekšēju vienošanos par cenas noteikšanu. Veicot minēto informācijas apmaiņu, būtu jāizmanto standarta veidlapa, kurā ietverta valodu lietojuma kārtība, un būtu jāizstrādā dalībvalstu drošs centrālais direktorijs, kurā reģistrēt informāciju.

               (2)

               Direktīvas 2011/16/ES 8.aa pantā ir paredzēta obligāta automātiska informācijas apmaiņa par pārskatiem par katru valsti. Būtu jāpieņem valodu lietojuma kārtība attiecībā uz veidlapu, kura jāizmanto informācijas apmaiņai.

               (3)

               Tāpēc attiecīgi būtu jāgroza Komisijas Īstenošanas regula (ES) 2015/2378 (2).

               (4)

               Lai nodrošinātu saskaņotību un juridisko noteiktību, ir lietderīgi saskaņot šīs regulas piemērošanas datumus ar datumiem, no kuriem būtu jāpiemēro Direktīvas 2011/16/ES 8.a un 8.aa pantā noteikto prasību izpildei nepieciešami normatīvie un administratīvie akti dalībvalstīs.

               (5)

               Šajā regulā paredzētie pasākumi ir saskaņā ar atzinumu, ko sniegusi Administratīvās sadarbības komiteja nodokļu jautājumos,

         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) 2015/2378
   Īstenošanas regulu (ES) 2015/2378 groza šādi:

               1)

               tajā iekļauj šādu 2.a pantu:
               “2.a pants
               Standarta veidlapas, kurās ietverta valodu lietojuma kārtība, obligātajai automātiskajai informācijas apmaiņai par iepriekšējiem pārrobežu nolēmumiem un iepriekšēju vienošanos par cenas noteikšanu
               1.   Attiecībā uz izmantojamām veidlapām “elements” un “lauks” ir vieta veidlapā, kur var reģistrēt informāciju, ar ko apmainās saskaņā ar Direktīvu 2011/16/ES.
               2.   Veidlapa, kas izmantojama obligātajai automātiskajai informācijas apmaiņai par iepriekšējiem pārrobežu nolēmumiem un iepriekšēju vienošanos par cenas noteikšanu saskaņā ar Direktīvas 2011/16/ES 8.a pantu, atbilst šīs regulas VII pielikumam.
               3.   Direktīvas 2011/16/ES 20. panta 5. punktā minētie galvenie elementi ir minētās direktīvas 8.a panta 6. punkta b), h) un i) apakšpunktā uzskaitītie elementi, un minētos galvenos elementus nosūta arī angļu valodā.”;

               2)

               tajā iekļauj šādu 2.b pantu:
               “2.b pants
               Valodu lietojuma kārtība obligātajai automātiskajai informācijas apmaiņai par pārskatu par katru valsti
               Direktīvas 2011/16/ES 20. panta 6. punktā minētie galvenie elementi ir informācija un paskaidrojumi, kas iekļauti minētās direktīvas III pielikuma III iedaļas 3. tabulā, un minētos galvenos elementus nosūta arī angļu valodā, ja vien nosūtītāja dalībvalsts un visas pārējās dalībvalstis, kurām nosūta informāciju saskaņā ar Direktīvas 2011/16/ES 8.aa panta 2. punktu, nav vienojušās izmantot citu Savienības oficiālo valodu.”;

               3)

               tai pievieno VII pielikumu, kas noteikts šīs regulas pielikumā.

         2. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 1. janvāra.
   Tomēr 1. panta 2. punktu piemēro no 2017. gada 5. jūnija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 9. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 64, 11.3.2011., 1. lpp.

      (2)  Komisijas 2015. gada 15. decembra Īstenošanas regula (ES) 2015/2378, ar ko nosaka sīki izstrādātu kārtību, kā īstenot atsevišķus noteikumus Padomes Direktīvā 2011/16/ES par administratīvu sadarbību nodokļu jomā, un atceļ Īstenošanas regulu (ES) Nr. 1156/2012 (OV L 332, 18.12.2015., 19. lpp.).

      PIELIKUMS
      Īstenošanas regulai (ES) 2015/2378 pievieno šādu pielikumu:

            “VII PIELIKUMS

               Veidlapa, kas minēta 2.a pantā

            Veidlapā obligātajai automātiskajai informācijas apmaiņai par iepriekšējiem pārrobežu nolēmumiem un iepriekšēju vienošanos par cenas noteikšanu saskaņā ar Direktīvas 2011/16/ES 8.a pantu papildus minētās direktīvas 8.a panta 6. punktā uzskaitītajiem elementiem ir ietverts šāds lauks:

                        a)

                        nolēmuma atsauce.”


title: Komisijas Īstenošanas regula (ES) Nr. 1205/2012 ( 2012. gada 14. decembris ), ar ko groza Regulu (ES) Nr. 802/2010 attiecībā uz sabiedrību darbības līmeni Dokuments attiecas uz EEZ

text:
               15.12.2012

               LV

               Eiropas Savienības Oficiālais Vēstnesis

               L 347/10

         KOMISIJAS ĪSTENOŠANAS REGULA (ES) Nr. 1205/2012
   (2012. gada 14. decembris),
   ar ko groza Regulu (ES) Nr. 802/2010 attiecībā uz sabiedrību darbības līmeni
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Direktīvu 2009/16/EK par ostas valsts kontroli (1) un jo īpaši tās 27. pantu,
   tā kā:

               (1)

               Sabiedrības darbības līmenis ir viens no vispārējiem rādītājiem, kas nosaka kuģa riska profilu.

               (2)

               Lai novērtētu sabiedrības darbības līmeni, ir jāņem vērā visu to sabiedrības flotes kuģu trūkumu un aizturēšanas īpatsvars, kuri ir inspicēti Savienībā un teritorijā, uz kuru attiecas Parīzes Saprašanās memorands par ostas valsts kontroli (Parīzes SM).

               (3)

               Komisijas 2010. gada 13. septembra Regulā (ES) Nr. 802/2010, ar ko īsteno Eiropas Parlamenta un Padomes Direktīvas 2009/16/EK 10. panta 3. punktu un 27. pantu attiecībā uz sabiedrību darbības līmeni (2), ir paredzēti īstenošanas noteikumi, lai aprēķinātu sabiedrības darbības līmeņa kritērijus kuģa riska profilam, kā arī noteikta publiskošanai paredzēto sarakstu izveides metodika.

               (4)

               Uz inspekcijas datubāzē reģistrēto informāciju balstītu sarakstu publiskošanas simulācijas liecina, ka Regulā (ES) Nr. 802/2010 noteiktajai publiskošanas metodikai vajadzētu būt labāk orientētai uz mērķa sasniegšanu.

               (5)

               Tādēļ, lai padarītu lietderīgākus sabiedrību ar zemu vai ļoti zemu darbības līmeni sarakstus, nepieciešams grozīt sarakstu izveides kritērijus, pievēršot lielāku uzmanību sabiedrībām ar viszemāko darbības līmeni. Tam nevajadzētu mainīt sabiedrības darbības līmeņa aprēķinus kuģa riska profila noteikšanai.

               (6)

               Lai tiktu iekļauta sabiedrību ar zemu vai ļoti zemu darbības līmeni sarakstā, sabiedrībai būtu bijis jāuzrāda zems darbības līmenis pēdējos 36 mēnešus no vietas pirms publiskošanas. Nemainīgi zems darbības līmenis tik ilgā laika posmā norāda uz sabiedrības nevēlēšanos vai nespēju uzlabot darbības līmeni. Tā kā publiskošana sarakstā ir balstīta uz attiecīgo datu apstrādi par sabiedrības 36 mēnešu darbības līmeni, pirms pirmās publiskošanas būtu jāatvēl pietiekams laiks, kura gaitā apkopot THETIS datubāzē pietiekamu informāciju, ko atbilstoši Direktīvas 2009/16/EK noteikumiem ziņojušas dalībvalstis.

               (7)

               Sarakstā iekļaujamās sabiedrības tiek noteiktas, pamatojoties tikai uz dalībvalstu iesniegto un apstiprināto informāciju inspekcijas datubāzē atbilstoši Direktīvas 2009/16/EK 24. panta 3. punktam. Minētajā informācijā ietilpst kuģu inspekcijas, inspekciju gaitā konstatētie trūkumi un aizturēšanas. Tāpat tajā iekļauta arī informācija par kuģi (nosaukums, SJO identifikācijas numurs, izsaukuma signāls un karogs), kā arī īpašnieka nosaukums/vārds vai personas, piemēram, sabiedrības vadītāja vai arī bezapkalpes kuģa fraktētāja, vārds, kas pārņēmis atbildību par kuģa ekspluatāciju, kā arī ir piekritis pārņemt visus Starptautiskajā drošības pārvaldības (ISM) kodeksā noteiktos pienākumus un atbildību. Tādējādi sabiedrības un tās atbildībā esošā kuģa darbības līmeni var automātiski uzraudzīt inspekcijas datubāzē un sarakstus var atjaunināt katru dienu.

               (8)

               Komisijai, izmantojot datubāzes automātiskās funkcijas, būtu jāspēj iegūt no inspekcijas datubāzes pietiekamus datus, lai noteiktu sabiedrību ar zemu vai ļoti zemu darbības līmeni sarakstā iekļaujamās sabiedrības.

               (9)

               Metodika sabiedrības darbības līmeņa matricas noteikšanai ir balstīta uz Regulā (ES) Nr. 802/2010 sniegtā sabiedrības aizturēšanas indeksa un trūkumu indeksa apstrādi.

               (10)

               Šajā regulā paredzētie pasākumi ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 802/2010 3. panta 2. punktu aizstāj ar šādu:

      “2.   EMSA savā publiskajā tīmekļa vietnē no 2014. gada 1. janvāra ik dienas publicē un atjaunina šādu informāciju:

                  a)

                  to sabiedrību sarakstu, kuru darbības līmenis 36 mēnešus no vietas bijis ļoti zems;

                  b)

                  to sabiedrību sarakstu, kuru darbības līmenis 36 mēnešus no vietas bijis zems vai ļoti zems;

                  c)

                  to sabiedrību sarakstu, kuru darbības līmenis 36 mēnešus no vietas bijis zems.”

   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 14. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 131, 28.5.2009., 57. lpp.

      (2)  OV L 241, 14.9.2010., 4. lpp.


title: Komisijas Īstenošanas regula (ES) Nr. 1140/2014 ( 2014. gada 27. oktobris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               28.10.2014

               LV

               Eiropas Savienības Oficiālais Vēstnesis

               L 307/36

         KOMISIJAS ĪSTENOŠANAS REGULA (ES) Nr. 1140/2014
   (2014. gada 27. oktobris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 27. oktobrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  55,3

                  MA

                  105,2

                  MK

                  84,3

                  ZZ

                  81,6

                  0707 00 05

                  AL

                  59,9

                  MK

                  80,7

                  TR

                  133,3

                  ZZ

                  91,3

                  0709 93 10

                  MA

                  99,6

                  TR

                  108,6

                  ZZ

                  104,1

                  0805 50 10

                  AR

                  78,7

                  TR

                  99,7

                  UY

                  86,1

                  ZA

                  84,3

                  ZZ

                  87,2

                  0806 10 10

                  BR

                  278,9

                  MD

                  39,0

                  PE

                  350,2

                  TR

                  147,0

                  ZZ

                  203,8

                  0808 10 80

                  BR

                  53,3

                  CL

                  86,3

                  CN

                  117,7

                  MD

                  27,7

                  NZ

                  148,8

                  US

                  191,0

                  ZA

                  157,5

                  ZZ

                  111,8

                  0808 30 90

                  CN

                  106,3

                  TR

                  114,2

                  ZZ

                  110,3

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 646/2012 ( 2012. gada 16. jūlijs ), ar ko paredz sīki izstrādātus noteikumus par naudas sodiem un periodiskiem kavējuma maksājumiem saskaņā ar Eiropas Parlamenta un Padomes Regulu (EK) Nr. 216/2008  Dokuments attiecas uz EEZ

text:
               17.7.2012

               LV

               Eiropas Savienības Oficiālais Vēstnesis

               L 187/29

         KOMISIJAS ĪSTENOŠANAS REGULA (ES) Nr. 646/2012
   (2012. gada 16. jūlijs),
   ar ko paredz sīki izstrādātus noteikumus par naudas sodiem un periodiskiem kavējuma maksājumiem saskaņā ar Eiropas Parlamenta un Padomes Regulu (EK) Nr. 216/2008
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (1), un jo īpaši tās 25. panta 3. punktu,
   tā kā:

               (1)

               Regulas (EK) Nr. 216/2008 mērķis ir panākt un saglabāt augstu un vienādu civilās aviācijas lidojumu drošības līmeni Eiropā. Minētajā regulā paredzēti līdzekļi šā un citu civilās aviācijas drošības mērķu sasniegšanai.

               (2)

               Saskaņā ar Regulu (EK) Nr. 216/2008 Eiropas Aviācijas drošības aģentūra (“Aģentūra”) atbild par dažu produktu, personu un uzņēmumu sertifikāciju. Šajās atbildības jomās Aģentūrai jāuzrauga tas, lai minētie produkti, personas un uzņēmumi ievērotu piemērojamās prasības, tostarp Regulu (EK) Nr. 216/2008 un tās īstenošanas noteikumus.

               (3)

               Gadījumos, kad esošajā uzraudzības procesā nav pienācīgi novērsti konstatētie potenciālie trūkumi, Regulas (EK) Nr. 216/2008 25. pants pilnvaro Komisiju pēc Aģentūras pieprasījuma Aģentūras izdoto sertifikātu turētājiem piemērot naudas sodus vai periodiskus kavējuma maksājumus par Regulā (EK) Nr. 216/2008 vai tās īstenošanas noteikumos paredzēto pienākumu tīšu vai netīšu nepildīšanu.

               (4)

               Naudas sodu un periodisku kavējuma maksājumu ieviešanai jābūt kā papildu instrumentam Komisijas rīcībā, kas salīdzinājumā ar Aģentūras izdotā sertifikāta anulēšanu ļauj precīzāk, elastīgāk un pakāpeniskāk reaģēt uz noteikumu pārkāpumiem.

               (5)

               Jāparedz noteikumi par procedūrām, izmeklēšanu, saistītajiem pasākumiem un ziņošanu, ko veic Aģentūra, kā arī lēmumu pieņemšanas procesuālie noteikumi, tostarp par to, kā aprēķina naudas sodus un periodiskus kavējuma maksājumus un kā tos iekasē. Tāpat jāizveido sīki izstrādāti kritēriji, pēc kuriem nosaka naudas sodu un periodisko kavējuma maksājumu lielumu.

               (6)

               Izstrādājot noteikumus un procedūras, par pamatu jāņem nepieciešamība garantēt augstākos iespējamos drošības un vides aizsardzības standartus, nepieciešamība veicināt efektīvu izmeklēšanu un efektīvus lēmumu pieņemšanas posmus, kā arī nepieciešamība nodrošināt taisnīgumu un pārredzamību procedūrās un naudas sodu un periodisku kavējuma maksājumu uzlikšanā.

               (7)

               Šīs regulas noteikumu izpildi var panākt tikai ciešā sadarbībā starp dalībvalstīm, Komisiju un Aģentūru. Šajā nolūkā ir jāparedz apspriešanās un sadarbības organizēšanas noteikumi to starpā, lai panāktu to, ka izmeklēšana un lēmumu pieņemšanas process attiecībā uz iespējamo pārkāpumu notiek efektīvi.

               (8)

               Ierosinot un veicot neatbilstības procedūru un aprēķinot naudas sodus un periodiskus kavējuma maksājumus, Komisijai un Aģentūrai būtu jāņem vērā citas procedūras pret to pašu sertifikāta turētāju, kuras ir ierosinājusi vai pabeigusi dalībvalsts vai trešās valstis.

               (9)

               Tāpat Komisijai un Aģentūrai būtu jāņem vērā procedūras, ko ir ierosinājusi Aģentūra un kas vēl nav pabeigtas, vai Aģentūras pieņemtie lēmumi saistībā ar attiecīgā sertifikāta grozīšanu, ierobežošanu, pārtraukšanu vai anulēšanu saskaņā ar Regulu (EK) Nr. 216/2008.

               (10)

               Neskarot Savienības tiesību normas, ar ko neļauj izmantot drošības informāciju vainīgo noskaidrošanai vai saukšanai pie atbildības, jo īpaši Regulas (EK) Nr. 216/2008 16. panta 2. punktu, Eiropas Parlamenta un Padomes 2010. gada 20. oktobra Regulas (ES) Nr. 996/2010 par nelaimes gadījumu un incidentu izmeklēšanu un novēršanu civilajā aviācijā un ar ko atceļ Direktīvu 94/56/EK (2) 19. panta 2. punktu un Eiropas Parlamenta un Padomes 2003. gada 13. jūnija Direktīvas 2003/42/EK attiecībā uz ziņošanu par notikumiem civilajā aviācijā (3) 7. pantu, visas ar Savienības aktiem Komisijai vai Aģentūrai piešķirtās uzraudzības pilnvaras attiecībā uz sertifikātiem, kas izdoti saskaņā ar Regulu (EK) Nr. 216/2008, var izmantot izmeklēšanā vai šādas neatbilstības procedūras lēmumu pieņemšanas posmos. Komisijas lēmumam, ar kuru uzliek naudas sodus vai periodiskus kavējuma maksājumus, būtu jābūt balstītam uz Aģentūras izmeklēšanu, neatbilstības procedūrā iesaistītā sertifikāta turētāja apsvērumiem un attiecīgā gadījumā citu Aģentūrai un Komisijai sniegto informāciju.

               (11)

               Sertifikātu turētājiem jādod iespēja noteiktā termiņā brīvprātīgi panākt atbilstību Regulai (EK) Nr. 216/2008 un tās īstenošanas noteikumiem, un ievērošanas gadījumā Komisijai ne naudas sodu, ne periodiskus kavējuma maksājumus nevajadzētu uzlikt. Tomēr šāda brīvprātīga atbilstības panākšana būtu jāļauj vien noteiktā termiņā.

               (12)

               Naudas sodu vai periodisku kavējuma maksājumu uzlikšanas lēmumu pamatā jābūt tikai tādiem apsvērumiem, ko attiecīgais sertifikāta turētājs varēja komentēt.

               (13)

               Uzliktajiem naudas sodiem vai periodiskiem kavējuma maksājumiem būtu jābūt efektīviem, samērīgiem un preventīviem, ņemot vērā attiecīgās lietas apstākļus.

               (14)

               Vajadzētu paredzēt īpašu procedūru gadījumiem, kad Komisija gatavojas uzlikt periodiskus kavējuma maksājumus par to, ka sertifikāta turētājs, uz kuru attiecas neatbilstības procedūra, nesadarbojas ar Komisiju vai Aģentūru attiecībā uz izmeklēšanas pasākumiem vai citiem informācijas pieprasījumiem.

               (15)

               Šajā regulā tiek ievērotas pamattiesības un Eiropas Savienības Pamattiesību hartā noteiktie principi, jo īpaši tiesības uz aizstāvību un konfidencialitātes princips atbilstoši vispārējiem principiem, ko paredz tiesības un Eiropas Savienības Tiesas judikatūra.

               (16)

               Juridiskās noteiktības nolūkos, veicot neatbilstības procedūru, jāparedz sīki izstrādāti noteikumi naudas sodu un periodisku kavējuma maksājumu uzlikšanas un izpildes termiņu un noilguma termiņu aprēķināšanai.

               (17)

               Lēmumiem, ar ko uzliek naudas sodus un periodiskus kavējuma maksājumus, būtu jābūt izpildāmiem saskaņā ar Līguma par Eiropas Savienības darbību 299. pantu, un uz tiem jāattiecina Eiropas Savienības Tiesas pārskatīšana.

               (18)

               Šajā regulā paredzētie pasākumi ir saskaņā ar komitejas atzinumu, kas izveidota ar Regulas (EK) Nr. 216/2008 65. panta 1. punktu,

         IR PIEŅĒMUSI ŠO REGULU.
   I   NODAĻA

      VISPĀRĪGI NOTEIKUMI

   1. pants
   Priekšmets un darbības joma
   1.   Šīs regula paredz sīki izstrādātus noteikumus Regulas (EK) Nr. 216/2008 īstenošanai attiecībā uz kritērijiem, pēc kuriem nosaka naudas sodu vai periodisku kavējuma maksājumu lielumu, izmeklēšanas procedūru, saistītajiem pasākumiem un ziņošanu, kā arī lēmumu pieņemšanas procesuālos noteikumus, tostarp noteikumus par tiesībām uz aizstāvību, piekļuvi lietas materiāliem, juridisko pārstāvību, konfidencialitātes un termiņu normas un par naudas sodu un periodisku kavējuma maksājumu aprēķināšanu un iekasēšanu.
   2.   Šo regulu piemēro gadījumos, kad tiek uzlikti:

               a)

               naudas sodi personām un uzņēmumiem, kam Eiropas Aviācijas drošības aģentūra (“Aģentūra”) ir izdevusi sertifikātu (“sertifikātu turētājiem”), par tīšu vai netīšu Regulas (EK) Nr. 216/2008 noteikumu vai tās īstenošanas noteikumu pārkāpumiem, ja tiek skartas Savienības intereses;

               b)

               periodiski kavējuma maksājumi sertifikātu turētājiem, kas minēti a) apakšpunktā, lai panāktu to, ka tie ievēro Regulu (EK) Nr. 216/2008 vai tās īstenošanas noteikumus.

         II   NODAĻA

      NEATBILSTĪBAS PROCEDŪRA

      1.   IEDAĻA

         Izmeklēšana

   2. pants
   Neatbilstības procedūra
   1.   Šajā nodaļā izklāstītā neatbilstības procedūra attiecas uz visiem administratīvajiem posmiem, izmeklējot Regulas (EK) Nr. 216/2008 vai tās īstenošanas noteikumu iespējamos pārkāpumus.
   2.   Aģentūra var ierosināt neatbilstības procedūru pēc savas iniciatīvas vai pēc Komisijas vai dalībvalsts pieprasījuma.
   3.   Ja neatbilstības procedūra tiek ierosināta pēc Komisijas vai dalībvalsts pieprasījuma, Aģentūra informē Komisiju vai dalībvalsti par to pieprasījuma izpildes virzību.
   3. pants
   Informācijas pieprasījums
   1.   Lai ierosinātu un veiktu neatbilstības procedūru, Aģentūra var izmantot jebkuru informāciju, kas iegūta, izmantojot visas ar Savienības tiesību aktiem piešķirtās uzraudzības pilnvaras attiecībā uz sertifikātiem, kas izdoti saskaņā ar Regulu (EK) Nr. 216/2008. Šis pilnvarojums neskar Savienības tiesības, ar ko neļauj izmantot informāciju vainīgo noskaidrošanai vai saukšanai pie atbildības.
   2.   Pirms neatbilstības procedūras ierosināšanas Aģentūra var pieprasīt attiecīgajam sertifikāta turētājam sniegt informāciju saistībā ar iespējamo pārkāpumu.
   Aģentūra norāda pieprasījuma nolūku un faktu, ka pieprasījums izdarīts saskaņā ar šo regulu, kā arī nosaka informācijas iesniegšanas termiņu.
   4. pants
   Paziņošana
   1.   Aģentūra nosūta rakstisku paziņojumu par neatbilstības procedūras ierosināšanu sertifikāta turētājam, Komisijai un tās dalībvalsts (to dalībvalstu) vai tās trešās valsts (to trešo valstu) aviācijas iestādei (iestādēm), kas ir sertifikāta turētāja galvenā darbības vieta un kur noticis pārkāpums, kā arī attiecīgā gadījumā trešo valstu aeronavigācijas iestādēm un starptautiskām organizācijām, kuru kompetencē ir šajā regulā ietvertie jautājumi.
   2.   Paziņojumā:

               a)

               izklāsta pret sertifikāta turētāju izvirzītās apsūdzības, precizējot Regulas (EK) Nr. 216/2008 vai tās īstenošanas noteikumu tiesību normas, kuras, iespējams, ir pārkāptas, un pierādījumus, kas ir apsūdzību pamatā; un

               b)

               informē sertifikāta turētāju, ka var tikt uzlikts naudas sods vai periodisks kavējuma maksājums.

         5. pants
   Izmeklēšana
   1.   Kad ir ierosināta izmeklēšana, Aģentūra noskaidro faktus un apsūdzības.
   2.   Aģentūra var pieprasīt sertifikāta turētājam sniegt rakstveida vai mutiskus paskaidrojumus, ziņas vai dokumentus.
   Pieprasījumus rakstiski adresē sertifikāta turētājam. Aģentūra izklāsta pieprasījuma juridisko pamatojumu un nolūku, nosaka termiņu, kādā jāsniedz informācija, un informē sertifikāta turētāju par 16. panta 1. punkta a) un b) apakšpunktā paredzētajiem periodiskiem kavējuma maksājumiem par pieprasījuma neizpildi vai nepareizas vai maldinošas informācijas sniegšanu.
   3.   Aģentūra var pieprasīt valstu aviācijas iestādēm sadarboties izmeklēšanas procesā un jo īpaši sniegt visu informāciju par iespējamo pārkāpumu.
   Pieprasījumā izklāsta tā juridisko pamatojumu un nolūku un nosaka termiņu, kādā jāsniedz informācija vai jāveic izmeklēšanas pasākums.
   4.   Aģentūra var lūgt visām fiziskām vai juridiskām personām vai trešo valstu aeronavigācijas iestādēm sniegt informāciju saistībā ar iespējamo pārkāpumu.
   Pieprasījumā izklāsta tā juridisko pamatojumu un nolūku un nosaka termiņu, kādā jāsniedz informācija.
   6. pants
   Brīvprātīga atbilstības nodrošināšana
   1.   Paziņojot par neatbilstības procedūras ierosināšanu, vai pēc tam Aģentūra nosaka termiņu, kurā sertifikāta turētājs var rakstiski norādīt, ka ir brīvprātīgi panācis atbilstību vai attiecīgā gadījumā plāno panākt atbilstību pārkāptajiem noteikumiem. Ja sertifikāta turētājs ir brīvprātīgi panācis atbilstību Aģentūras noteiktajā termiņā, Aģentūra nolemj slēgt ierosināto neatbilstības procedūru.
   Aģentūrai nav jāņem vērā atbildes, kas saņemtas pēc minētā termiņa beigām.
   2.   Šī panta 1. punktā paredzētais termiņš nedrīkst būt vēlāks par dienu, kurā Aģentūra iesniedz 7. pantā paredzēto iebildumu paziņojumu.
   7. pants
   Iebildumu paziņojums
   1.   Ja Aģentūra ir noskaidrojusi faktus un konstatējusi, ka ir pamats turpināt neatbilstības procedūru, tā attiecīgajam sertifikāta turētājam rakstiski iesniedz iebildumu paziņojumu. Iebildumu paziņojumā ietver:

               a)

               pret sertifikāta turētāju izvirzītās apsūdzības, norādot Regulas (EK) Nr. 216/2008 vai tās īstenošanas noteikumu tiesību normas, kuras, iespējams, ir pārkāptas, un pierādījumus, kas ir apsūdzību pamatā;

               b)

               informāciju, ka var tikt uzlikts naudas sods vai periodisks kavējuma maksājums.

         2.   Nosūtot iebildumu paziņojumu, Aģentūra aicina sertifikāta turētāju atbildēt, iesniedzot rakstiskus apsvērumus. Tā to dara rakstiski, un tajā norāda minēto apsvērumu iesniegšanas termiņu.
   8. pants
   Mutiska uzklausīšana
   1.   Pēc sertifikāta turētāja pieprasījuma Aģentūra dod iespēju izklāstīt argumentus mutiskā uzklausīšanā.
   2.   Vajadzības gadījumā Aģentūra var aicināt valstu aviācijas iestādes vai jebkuras citas personas piedalīties mutiskajā uzklausīšanā.
   3.   Mutiskā uzklausīšana nav atklāta. Katru personu var uzklausīt atsevišķi vai citu uzaicināto personu klātbūtnē, ņemot vērā sertifikātu turētāju un citu personu likumīgās intereses aizsargāt savus komercnoslēpumus un citu konfidenciālo informāciju.
   9. pants
   Termiņi
   Juridiskās noteiktības labad, veicot izmeklēšanas procedūru, Aģentūra paredz sīki izstrādātus noteikumus par termiņu noteikšanu.
   10. pants
   Ziņojums
   1.   Aģentūra sniedz Komisijai, dalībvalstīm un sertifikāta turētājam ziņojumu, kurā apkopoti tās konstatējumi, ņemot vērā saskaņā ar šo iedaļu veikto izmeklēšanu. Aģentūra arī iesniedz Komisijai izmeklējamās lietas dokumentāciju.
   2.   Ja Aģentūras ziņojumā konstatēts, ka sertifikāta turētājs ir pārkāpis Regulas (EK) Nr. 216/2008 vai tās īstenošanas noteikumu tiesību normas, ziņojumā ietver arī:

               a)

               vērtējumu par lietas apstākļiem saskaņā ar šīs regulas 15. pantā noteiktajiem kritērijiem;

               b)

               pieprasījumu Komisijai uzlikt naudas sodu vai periodisku kavējuma maksājumu;

               c)

               argumentētu priekšlikumu, kurā iekļauts naudas soda vai periodiskā kavējuma maksājuma lielums.

         3.   Aģentūra pieņem tās ziņojumu ne vēlāk kā [12 mēnešus] pēc paziņojuma par neatbilstības procedūras sākšanu saskaņā ar 4. pantu vai [6 mēnešus] pēc Komisijas paziņojuma par lietas materiālu atdošanu saskaņā ar 12. pantu.

      2.   IEDAĻA

         Lēmumu pieņemšana

   11. pants
   Informācijas pieprasījumi
   1.   Ja pēc Aģentūras pieprasījuma saskaņā ar 10. panta 2. punkta b) apakšpunktu Komisija nolemj turpināt neatbilstības procedūru, tā var rakstiski pieprasīt sertifikāta turētājam sniegt rakstiskus vai mutiskus paskaidrojumus, ziņas vai dokumentus. Šādā gadījumā Komisija informē sertifikāta turētāju par 16. panta 1. punkta c) un d) apakšpunktā paredzētajiem periodiskajiem kavējuma maksājumiem par pieprasījuma neizpildi vai nepareizas vai maldinošas informācijas sniegšanu.
   Komisija var pieprasīt arī Aģentūrai, valstu aviācijas iestādēm vai jebkurai fiziskai vai juridiskai personai sniegt informāciju saistībā ar iespējamo pārkāpumu.
   2.   Komisija nodrošina, lai sertifikāta turētājs savai aizstāvībai varētu sniegt jebkādus rakstiskus paskaidrojumus, ziņas vai dokumentus. Sertifikātu turētāji var pieprasīt mutisku uzklausīšanu, bet Komisija ir tiesīga piekrist šādam pieprasījumam tikai tad, ja uzskata to par nepieciešamu.
   12. pants
   Jauns izmeklēšanas periods
   Ņemot vērā Aģentūras ziņojumu, sertifikāta turētāja apsvērumus, pamatojoties uz minēto ziņojumu, un citu atbilstīgu informāciju, Komisija var uzskatīt, ka ir vajadzīga papildu informācija. Tādā gadījumā tā var nodot lietu atpakaļ Aģentūrai. Komisija skaidri norāda Aģentūrai tos faktus, kas Aģentūrai jāizmeklē papildus, un attiecīgā gadījumā iesaka iespējamos izmeklēšanas pasākumus šajā nolūkā, kā paredzēts Regulā (EK) Nr. 216/2008. Uz jauno izmeklēšanas periodu attiecas šīs regulas II nodaļas 1. iedaļa.

      3.   IEDAĻA

         Lēmumi par naudas sodiem un periodiskiem kavējuma maksājumiem

   13. pants
   Naudas sodi un periodiski kavējuma maksājumi un to maksimālais lielums
   1.   Ja pēc 2. iedaļā paredzētās lēmumu pieņemšanas procedūras Komisija konstatē, ka sertifikāta turētājs tīši vai netīši pārkāpis Regulu (EK) Nr. 216/2008 vai tās īstenošanas noteikumus, tā var pieņemt lēmumu uzlikt naudas sodu, kas nepārsniedz 4 % no sertifikāta turētāja gada ienākumiem vai apgrozījuma iepriekšējā saimnieciskajā gadā.
   2.   Ja sertifikāta turētājs 1. punktā minētā lēmuma pieņemšanas brīdī nav izbeidzis pārkāpumu, Komisija minētajā lēmumā var uzlikt periodiskus kavējuma maksājumus par katru dienu, nepārsniedzot 2,5 % no sertifikāta turētāja vidējiem dienas ienākumiem vai apgrozījuma iepriekšējā saimnieciskajā gadā.
   Šos periodiskos kavējuma maksājumus var uzlikt par laikposmu no lēmuma paziņošanas datuma līdz dienai, kad pārkāpums ir izbeigts.
   3.   Šī panta 1. un 2. punkta nolūkā iepriekšējais saimnieciskais gads attiecas uz saimniecisko gadu pirms 1. punktā minētā lēmuma pieņemšanas dienas.
   4.   Naudas sodi un periodiskie kavējuma maksājumi ir administratīvi.
   5.   Lēmums, kas uzliek naudas sodus un periodiskus kavējuma maksājumus ir izpildāms.
   14. pants
   Lēmumu saturs
   1.   Šīs regulas 13. pantā paredzēto lēmumu pamato tikai uz tiem apsvērumiem, par kuriem attiecīgajam sertifikāta turētājam ir bijusi iespēja iesniegt apsvērumus Komisijai.
   2.   Komisija informē sertifikāta turētāju par pieejamiem tiesību aizsardzības līdzekļiem.
   3.   Komisija par lēmuma pieņemšanu informē dalībvalstis un Aģentūru.
   4.   Publiskojot sīkāku informāciju par lēmumu un informējot dalībvalstis, Komisija ņem vērā sertifikātu turētāju un citu personu likumīgās intereses komercnoslēpumu aizsargāšanā.
   15. pants
   Kritēriji, kas nosaka naudas sodu un periodisku kavējuma maksājumu piemērošanu un aprēķināšanu
   1.   Lemjot par naudas soda un periodisku kavējuma maksājumu piemērošanu un nosakot šo sodu un maksājumu lielumu, Komisija vadās pēc efektivitātes, samērīguma un preventīvas ietekmes principiem.
   2.   Katrā lietā Komisija attiecīgā gadījumā ņem vērā šādus apstākļus:

               a)

               pārkāpuma nopietnība un ietekme, jo īpaši šāda pārkāpuma ietekme uz drošību un vidi;

               b)

               sertifikāta turētāja parādīto centības un sadarbības pakāpi pārkāpuma konstatācijā un korektīvo darbību īstenošanā vai neatbilstības procedūras gaitā, vai sertifikāta turētāja centienus kavēt pārkāpuma konstatāciju un neatbilstības procedūras veikšanu, vai tādu pieprasījumu neizpildi, kurus, piemērojot šo regulu, izteikušas Aģentūra, Komisija vai valsts aviācijas iestāde;

               c)

               sertifikāta turētāja godprātību, interpretējot un pildot pienākumus, kas saistīti ar sertifikātu turētājiem saskaņā ar Regulu (EK) Nr. 216/2008 vai tās īstenošanas noteikumiem, vai pierādījumus par tīšu krāpšanu no sertifikāta turētāja puses;

               d)

               lietā iesaistīto apgrozījumu un attiecīgā sertifikāta turētāja ekonomiskos rādītājus;

               e)

               nepieciešamību pieņemt pagaidu vai steidzamus pasākumus;

               f)

               sertifikāta turētāja izdarītā pārkāpuma atkārtošanos, biežumu vai ilgumu;

               g)

               iepriekšējas sankcijas, tostarp finansiālus sodus, kas uzlikti tam pašam sertifikāta turētājam.

         3.   Nosakot naudas soda un periodisko kavējuma maksājumu lielumu, Komisija ņem vērā visus valsts vai Aģentūras attiecībā uz šo pašu sertifikāta turētāju jau pieņemtos izpildes pasākumus, kuru pamatā ir tas pats juridiskais pamatojums un tie paši fakti.

      4.   IEDAĻA

         Nesadarbošanās

   16. pants
   Periodiski kavējuma maksājumi par nesadarbošanos
   1.   Pēc Aģentūras pieprasījuma vai pēc savas iniciatīvas Komisija var ar lēmumu sertifikāta turētājam uzlikt periodiskus kavējuma maksājumus dienā, nepārsniedzot [0,5] % no sertifikāta turētāju vidējiem dienas ienākumiem vai apgrozījuma iepriekšējā saimnieciskajā gadā, ja sertifikāta turētāji tīši vai netīši:

               a)

               nepakļaujas izmeklēšanas pasākumam, kas pieņemts saskaņā ar 5. pantu;

               b)

               sniedz nepareizu vai maldinošu informāciju atbildot uz izmeklēšanas pasākumu, kas pieņemts saskaņā ar 5. pantu;

               c)

               neizpilda pieprasījumu sniegt informāciju saskaņā ar 11. pantu;

               d)

               sniedz nepareizu vai maldinošu informāciju atbildot uz pieprasījumu sniegt informāciju saskaņā ar 11. pantu.

         Periodiskus kavējuma maksājumus var piemērot par laikposmu no minētā lēmuma paziņošanas dienas līdz brīdim, kad nesadarbošanās ir beigusies.
   2.   Šī panta 1. punkta nolūkā iepriekšējais saimnieciskais gads attiecas uz saimniecisko gadu pirms 1. punktā minētā lēmuma pieņemšanas dienas.
   17. pants
   Procedūra
   Ja Komisija plāno pieņemt lēmumu, kas minēts 16. panta 1. punktā, tā vispirms rakstiski informē sertifikāta turētāju, nosakot termiņu, kādā sertifikāta turētājs var iesniegt Komisijai rakstiskus apsvērumus.
   Komisijai nav pienākuma ņemt vērā rakstiskos apsvērumus, kas saņemti pēc minētā termiņa beigām.
   18. pants
   Procedūru savstarpējā papildināmība
   Neatbilstības procedūras ierosināšanas un veikšanas nolūkā Komisija un Aģentūra ņem vērā:

               a)

               visas neatbilstības procedūras, ko pret to pašu sertifikāta turētāju jau ir ierosinājusi vai pabeigusi dalībvalsts vai trešā valsts un kas balstās uz to pašu juridisko pamatojumu un tiem pašiem faktiem; un

               b)

               visas procedūras, ko nolūkā grozīt, ierobežot, pārtraukt vai anulēt attiecīgo sertifikātu pret to pašu sertifikāta turētāju ir ierosinājusi Aģentūra saskaņā ar Regulu (EK) Nr. 216/2008 un kas balstās uz to pašu juridisko pamatojumu un tiem pašiem faktiem.

      5.   IEDAĻA

   19. pants
   Naudas sodu un periodisku kavējuma maksājumu piedziņa
   Komisija piedzen naudas sodus un periodiskus kavējuma maksājumus, izdodot iekasēšanas rīkojumu un debetnotu, ko adresē attiecīgajam sertifikāta turētājam, saskaņā ar Padomes Regulu (EK, Euratom) Nr. 1605/2002 (4) un Komisijas Regulu (EK, Euratom) Nr. 2342/2002 (5).
   III   NODAĻA

      PIEKĻUVE LIETAS MATERIĀLIEM, JURIDISKĀ PĀRSTĀVĪBA, KONFIDENCIALITĀTE UN NOTEIKUMI ATTIECĪBĀ UZ TERMIŅIEM

      1.   IEDAĻA

         Tiesības uz aizstāvību

   20. pants
   Piekļuve lietas materiāliem
   1.   Pēc 4. pantā minētās paziņošanas sertifikāta turētājam ir tiesības pēc pieprasījuma piekļūt dokumentiem un citiem materiāliem, ko savākusi Komisija un Aģentūra un kas ir iespējamā pārkāpuma pierādījumi.
   2.   Dokumentus, kas iegūti, iepazīstoties ar lietu, izmanto tikai tiesas vai administratīvā procesā šīs regulas piemērošanai.
   21. pants
   Juridiskā pārstāvība
   Sertifikāta turētājam ir tiesības uz juridisko pārstāvību neatbilstības procedūras laikā.
   22. pants
   Konfidencialitāte, dienesta noslēpums un tiesības klusēt
   1.   Neskarot 5. panta 3. punktā un 11. panta 1. punktā paredzēto informācijas apmaiņu un izmantošanu, neatbilstības procedūru veic, ievērojot konfidencialitātes un dienesta noslēpuma principu.
   Komisija, Aģentūra un valsts aviācijas iestādes, darbojoties saskaņā ar 5. panta 3. punktu un 11. panta 1. punktu, to amatpersonas un citas personas, kas darbojas to pārraudzībā, neizpauž informāciju, ko ieguvuši vai ar ko apmainījušies atbilstoši šai regulai un uz ko attiecas konfidencialitātes un dienesta noslēpuma pienākums.
   2.   Neskarot tiesības piekļūt lietas materiāliem, sertifikāta turētājam nav tiesību piekļūt komercnoslēpumiem, konfidenciālai informācijai vai iekšējiem dokumentiem, kas ir Komisijas vai Aģentūras rīcībā.
   3.   Jebkura persona, kas iesniedz apsvērumus vai informāciju atbilstoši šai regulai, skaidri norāda visus materiālus, ko uzskata par konfidenciāliem, norādot iemeslus, un sniedz atsevišķu versiju, kas nav konfidenciāla, līdz dienai, kuru noteikusi Komisija vai Aģentūra. Ja šādas norādes nav, Komisija var uzskatīt, ka iesniegtie apsvērumi vai informācija nesatur konfidenciālu informāciju.
   4.   Sertifikātu turētājam ir tiesības klusēt situācijās, kad viņi citādi būtu spiesti sniegt atbildes, kas varētu ietvert sava pārkāpuma atzīšanu.

      2.   IEDAĻA

         Noteikumi par termiņiem

   23. pants
   Termiņu piemērošana
   1.   Šajā regulā paredzētie termiņi sākas nākamajā dienā pēc paziņojuma saņemšanas vai tā tiešas nodošanas adresātam.
   Ja sertifikāta turētājam ir pienākums iesniegt apsvērumus vai informāciju noteiktā termiņā, ir pietiekami, ja iesniedzamā informācija ir nosūtīta kā ierakstīts sūtījums pirms termiņa beigām.
   2.   Ja termiņa beigas iekrīt sestdienā, svētdienā vai svētku dienā, termiņš tiek pagarināts līdz nākamās darba dienas beigām.
   3.   Nosakot šajā regulā paredzētos termiņus, Komisija un Aģentūra attiecīgos gadījumos ņem vērā gan laiku, kas vajadzīgs, lai sagatavotu iesniedzamo informāciju, gan lietas steidzamību.
   4.   Attiecīgos gadījumos, saņemot pamatotu lūgumu pirms sākotnējā termiņa beigām, termiņus var pagarināt.
   24. pants
   Noilguma termiņi, kas attiecas uz naudas sodu un periodisku kavējuma maksājumu uzlikšanu
   1.   Komisijas tiesības pieņemt lēmumu, ar ko uzliek naudas sodus un periodiskus kavējuma maksājumus saskaņā ar 13. pantu, beidzas pēc pieciem gadiem.
   Attiecībā uz 16. pantā paredzētajiem periodiskajiem kavējuma maksājumiem Komisijas tiesības pieņemt lēmumu, ar ko uzliek šādu sodu, beidzas pēc trim gadiem.
   Laiku sāk skaitīt no pārkāpuma izdarīšanas dienas. Tomēr ilgstošu vai atkārtotu pārkāpumu gadījumā laiku sāk skaitīt no pārkāpuma izbeigšanas dienas.
   2.   Jebkādas Aģentūras vai Komisijas darbības pārkāpuma izmeklēšanas vai neatbilstības procedūras nolūkā pārtrauc 1. punktā noteiktos noilguma termiņus. Noilguma termiņš tiek pārtraukts no dienas, kurā par rīcību paziņo sertifikāta turētājam.
   3.   Pēc katra pārtraukuma noilgums sākas no jauna. Taču noilgums nevar pārsniegt periodu, kas ir divas reizes ilgāks par sākotnējo noilgumu, izņemot gadījumos, kad noilgums ir pārtraukts saskaņā ar 4. punktu. Minētajā gadījumā noilgumu pagarina par laiku, kurā noilgums ir pārtraukts.
   4.   Noilguma termiņu periodisku kavējuma maksājumu uzlikšanai pārtrauc uz laiku, kamēr Komisijas lēmums atrodas Eiropas Savienības Tiesas tiesvedībā.
   25. pants
   Noilguma termiņi, kas attiecas uz naudas sodu un periodisku kavējuma maksājumu iekasēšanu
   1.   Tiesības sākt piedziņas procedūru beidzas vienu gadu pēc tam, kad lēmums saskaņā ar 13. vai 16. pantu ir kļuvis galīgs.
   2.   Noilguma termiņu naudas sodu un periodisku kavējuma maksājumu piedziņai pārtrauc jebkura Komisijas rīcība vai dalībvalsts rīcība pēc Komisijas pieprasījuma, kuras mērķis ir naudas sodu vai periodisku kavējuma maksājumu izpilde.
   3.   Pēc katra pārtraukuma noilgums sākas no jauna.
   4.   Noilguma termiņš naudas sodu un periodisku kavējuma maksājumu piedziņai tiek pārtraukts uz laiku, kamēr:

               a)

               ir atvēlēts laiks maksāšanai;

               b)

               maksājuma izpilde ir apturēta saskaņā ar Eiropas Savienības Tiesas lēmumu.

         IV   NODAĻA

      NOBEIGUMA NOTEIKUMI

   26. pants
   Piemērojamība
   Tādu pārkāpumu gadījumā, kas sākušies pirms šīs regulas stāšanās spēkā, šo regulu piemēro tikai tai pārkāpuma daļai, kas notikusi pēc minētā datuma.
   27. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 16. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 79, 13.3.2008., 1. lpp.

      (2)  OV L 295, 12.11.2010., 35. lpp.

      (3)  OV L 167, 4.7.2003., 23. lpp.

      (4)  OV L 248, 16.9.2002., 1. lpp.

      (5)  OV L 357, 31.12.2002., 1. lpp.


title: Komisijas Īstenošanas regula (ES) Nr. 1205/2014 ( 2014. gada 7. novembris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               8.11.2014

               LV

               Eiropas Savienības Oficiālais Vēstnesis

               L 325/11

         KOMISIJAS ĪSTENOŠANAS REGULA (ES) Nr. 1205/2014
   (2014. gada 7. novembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 7. novembrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  66,6

                  MA

                  83,4

                  MK

                  65,0

                  ZZ

                  71,7

                  0707 00 05

                  AL

                  79,4

                  JO

                  194,1

                  MK

                  74,3

                  TR

                  126,7

                  ZZ

                  118,6

                  0709 93 10

                  MA

                  61,1

                  TR

                  136,9

                  ZZ

                  99,0

                  0805 20 10

                  MA

                  125,8

                  TR

                  61,9

                  ZZ

                  93,9

                  0805 20 30, 0805 20 50, 0805 20 70, 0805 20 90

                  MK

                  74,3

                  TR

                  65,8

                  ZZ

                  70,1

                  0805 50 10

                  AR

                  78,7

                  MA

                  52,7

                  TR

                  91,2

                  ZZ

                  74,2

                  0806 10 10

                  BR

                  277,0

                  LB

                  284,9

                  PE

                  229,1

                  TR

                  146,8

                  US

                  303,6

                  ZA

                  133,6

                  ZZ

                  229,2

                  0808 10 80

                  AR

                  153,3

                  BA

                  46,1

                  BR

                  53,5

                  CA

                  136,0

                  CL

                  92,0

                  CN

                  68,5

                  NZ

                  141,9

                  US

                  193,3

                  ZA

                  164,7

                  ZZ

                  116,6

                  0808 30 90

                  CN

                  85,5

                  ZA

                  57,4

                  ZZ

                  71,5

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.